31.1.2023
MT
Il-Ġurnal Uffiċjali tal-Unjoni Ewropea
L 28/29
4.
Mhux aktar minn tliet bastimenti tal-provvista għandhom joperaw b’appoġġ ta’ mhux anqas minn għaxar bastimenti tas-sajd bit-tartarun tal-borża, li kollha jtajru l-bandiera ta’ Stat Membru.
Din id-dispożizzjoni ma għandhiex tapplika għal Stati Membri li jużaw bastiment tal-provvista wieħed biss. 5.
Bastiment tas-sajd wieħed bit-tartarun tal-borża ma għandu jingħata appoġġ fl-ebda waqt minn aktar minn bastiment wieħed tal-provvista li jtajjar il-bandiera ta’ Stat Membru. 6.
L-Unjoni ma għandhiex tirreġistra bastimenti tal-provvista ġodda jew addizzjonali fir-reġistru tal-bastimenti awtorizzati tal-IOTC.
Artikolu 32 Klieb il-baħar 1.
Għandhom ikunu pprojbiti ż-żamma abbord, it-trażbord jew il-ħatt l-art ta’ kwalunkwe parti jew tal-karkassa sħiħa tal-pixxivolpi tal-ispeċijiet kollha tal-familja Alopiidae fi kwalunkwe attività tas-sajd. 2.
Għandhom ikunu pprojbiti ż-żamma abbord, it-trażbord jew il-ħatt l-art ta’ kwalunkwe parti minn karkassa jew karkassa sħiħa ta’ klieb il-baħar tal-qarnuna bajda oċeaniku (Carcharhinus longimanus) fi kwalunkwe attività tas-sajd, ħlief għal bastimenti tas-sajd b’tul ġenerali ta’ anqas minn 24 m involuti biss f’operazzjonijiet tas-sajd fiż-żona ekonomika esklużiva tal-Istat Membru tal-bandiera tagħhom, diment li l-qabda tagħhom tkun maħsuba biss għall-konsum lokali. 3.
Meta jinqabdu aċċidentalment, l-eżemplari msemmija fil-paragrafi 1 u 2 ma għandhiex issirilhom ħsara u għandhom jinħelsu immedjatament.
Artikolu 33 Raj tal-qrun 1.
Il-bastimenti tas-sajd tal-Unjoni ma għandhomx jistadu għal, u ma għandhomx iżommu abbord, jittrażbordaw, iħottu l-art, jaħżnu, joffru għall-bejgħ jew ibigħu kwalunkwe parti minn karkassa jew karkassa sħiħa ta’ raj tal-qrun (il-familja Mobulidae, inkluż il-ġeneri Manta u Mobula), ħlief meta l-ħut li jinqabad jiġi kkunsmat direttament mill-familji tas-sajjieda (“sajd għall-għajxien”).
Madanakollu, ir-raj tal-qrun li jinqabdu b’mod mhux intenzjonat permezz tas-sajd artiġjanali (sajd għajr is-sajd fil-wiċċ, jiġifieri tartarun tal-borża, qasab u xlief, sajd bl-għeżula, bastimenti tas-sajd bix-xlief u bir-rixa, jew sajd bil-konz li jsir minn bastimenti rreġistrati fir-reġistru tal-IOTC ta’ bastimenti awtorizzati) jistgħu jinħattu l-art għal skopijiet ta’ konsum lokali. 2.
Il-bastimenti tas-sajd kollha, minbarra dawk involuti f’sajd għall-għajxien, għandhom minnufih jirrilaxxaw ħaj u mingħajr ma ssirlu ħsara, sa fejn ikun prattikabbli, ir-raj tal-qrun hekk kif jidher fix-xibka, fuq is-sunnara, jew fuq il-gverta, b’tali mod li jirriżulta fl-anqas ħsara possibbli lil dawk l-eżemplari.
Ta q s i m a 6 Ż on a t a l- K on ve n z j o ni t a l- S P R F MO
Artikolu 34 Sajd ta’ ħut pelaġiku 1.
Huma biss dawk l-Istati Membri li eżerċitaw attivament attivitajiet tas-sajd ta’ ħut pelaġiku fiż-żona tal-Konvenzjoni tal-SPRFMO fl-2007, fl-2008 jew fl-2009 li jistgħu jistadu għal stokkijiet pelaġiċi f’dik iż-żona f’konformità mat-TACs stabbiliti fl-Anness IH. 2.
L-Istati Membri msemmija fil-paragrafu 1 għandhom jillimitaw it-tunnellaġġ gross totali tal-bastimenti tas-sajd li jkunu qegħdin itajru l-bandiera tagħhom u li jkunu qegħdin jistadu għall-istokkijiet pelaġiċi fl-2023, għal-livell totali ta’ tunnellaġġ gross ta’ 78 600 tal-Unjoni f’dik iż-żona.